සාකච්ඡා සහ සංවාද කුමන අන්දමින් පැවතියද රටට හානිවන සහ රටට නොගැලපෙන එබඳු කිසිදු ගිවිසුමකට එළැඹීමට තමා ඉඩ නොතබන බවයි ජනාධිපතිවරයා එහිදී වැඩිදුරටත් අවධාරණය කළේ.එමෙන්ම, මත්ද්‍රව්‍ය ජාවාරම විනාශ කිරීමට නායකත්වය ගෙන ඇති විට ඇතැම් පිරිස් දේශපාලන භේදයකින් තොරව මත්ද්‍රව්‍ය ජාවාරම්කරුවන් ආරක්ෂා කිරීමට ඉදිරිපත් වී සිටින බව ද, ජනාධිපතිවරයා එහිදී ප්‍රකාශ කළා.මේ අතර, වැල්ලවාය මූලික රෝහලේ අලුතින් ඉදිකළ නව වකුගඩු රෝගී සායන මධ්‍යස්ථානය සහ රුධිර කාන්දුකරණ ඒකකය අද දහවල් ජනාධිපති මෛත්‍රීපාල සිරිසේන විසින් විවෘත කරනු ලැබුවා.